L'Ajuntament de Gandia sol·licita una reunió urgent per a conèixer la data d'obertura del Centre Sociosanitari Roís de Corella
07 novembre 2023

## L'Ajuntament de Gandia sol·licita una reunió urgent per a conèixer la data d'obertura del Centre Sociosanitari Roís de Corella07 novembre 2023Última actualització: 07 novembre 2023

![](../gestion/img/a3947b95912bc9e4f6b337d16474427ef0162b04abe8092989657351cd98f6d4.jpeg)  
  

**L'Ajuntament de Gandia** ha sol·licitat una **reunió urgent a la Conselleria de Sanitat** per a conèixer la **data d'obertura del centre sociosanitari Roís de Corella i de la Plaça de la Salut**, en estar a punt de vèncer els últims terminis comunicats al consistori per part de la Generalitat Valenciana, que estimaven l'inici de l'activitat per a principis de novembre.

  
Aquest ha sigut un dels punts tractats en **una reunió mantinguda entre l'alcalde de Gandia, José Manuel Prieto i la regidora de Sanitat i Participació Ciutadana, Liduvina Gil.** Després de la reunió, **l'alcalde ha destacat que l'ajuntament demanda aquesta reunió perquè _“estem preocupats pels retards que s'estan produint, que estan provocant fins i tot deterioracions en infraestructures noves, que haurien d'estar ja obertes per als i les ciutadanes_”**, fent referència a la Plaça de la Salut.

  
**_“Necessitem donar certitud i tranquil·litat als veïns i les veïnes del barri, que esperen veure aquesta infraestructura oberta i necessiten saber amb una certa previsió quan el seu servei mèdic passarà a prestar-se en les noves instal·lacions”_, ha afegit Prieto**. **Està estimat que el nou espai sociosanitari** Roís de Corella **done servei a** aproximadament **15.000 persones**.

En concret, **es va sol·licitar la reunió urgent al secretari autonòmic de Sanitat, Francisco José Pon**ce, el 2 de novembre passat **i l'Ajuntament de Gandia està a l'espera de reunir-se amb el conseller de Sanitat, Marcià Gómez** des del mes d'octubre passat **per a tractar aquest i altres temes prioritaris per a la ciutat en matèria sanitària i de salut mental**.